Diari Oficial de la Generalitat Valenciana


Sumari del DOGV 9511, del 13-01-2023 (2022/12115)

RESOLUCIÓ de 19 de desembre de 2022, de la Conselleria d'Hisenda i Model Econòmic, per la qual s'autoritza una generació de crèdit per més ingressos finalistes dels previstos procedents de l'Institut per a la Diversificació i Estalvi de l'Energia (IDAE), entitat dependent del Ministeri per a la Transició Ecològica i el Repte Demogràfic, dins del Programa d'incentius lligats a l'autoconsum i a l'emmagatzematge amb fonts d'energia renovable en el marc del Pla de recuperació, transformació i resiliència per un import de 2.000.001,65 euros (expedient 12.021/22-227).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12435


Data del document
:   19-12-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de desembre de 2022, de la Conselleria d'Hisenda i Model Econòmic, per la qual s'autoritza una generació de crèdit per més ingressos finalistes dels previstos procedents de l'Institut per a la Diversificació i Estalvi de l'Energia (IDAE), entitat dependent del Ministeri per a la Transició Ecològica i el Repte Demogràfic, dins del Programa d'incentius lligats a l'autoconsum i a l'emmagatzematge amb fonts d'energia renovable en el marc del Pla de recuperació, transformació i resiliència per un import de 2.000.001,65 euros (expedient 12.021/22-227). [2022/12318]  
Per la Resolució de 10 de juny de 2022, de la presidenta de l'IDAE s'amplia el pressupost per a l'execució de diversos programes d'incentius lligats a l'autoconsum i a l'emmagatzematge amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència, aprovats pel Reial decret 477/2021 de 29 de juny. A la Comunitat Valenciana s'assignen 4.572.781,65 euros per a ajudes i 140.513,35 euros de costos indirectes, que suposen un total de 4.713.295,00 euros per a incentius lligats a l'autoconsum i a l'emmagatzematge amb fonts d'energia renovable. D'aquests, 2.572.780 euros s'han pressupostat en el projecte de pressupostos per a 2023, i els restants 2.000.001,65 euros la Conselleria d'Agricultura, Desenvolupament Rural, Emergència Climàtica i Transició Ecològica proposa generar-los en aquest exercici.  
El pressupost inicial de la Conselleria d'Agricultura, Desenvolupament Rural, Emergència Climàtica i Transició Ecològica per al 2022, inclou en l'annex de transferències i subvencions de capital del programa 442.99, MRR. Emergència climàtica i transició ecològica, centre de despesa 0811, els crèdits destinats a dur a terme actuacions del component 8, «Infraestructures elèctriques, promoció de xarxes intel·ligents i desplegament de la flexibilitat i l'emmagatzematge»; inversió 1, «Desplegament de l'emmagatzematge energètic», que es gestionen mitjançant la línia de subvenció de concurrència competitiva S8976, «Programa incentius 4: emmagatzematge per a autoconsum amb fonts d'energia renovables», finançada íntegrament per les transferències corresponents a aquest mecanisme.  
Per tractar-se d'ingressos finalistes no previstos inicialment en el pressupost de 2022 i a fi de dur a terme les actuacions per a les quals es transfereixen els fons i pels imports assignats, la Conselleria d'Agricultura, Desenvolupament Rural, Emergència Climàtica i Transició Ecològica proposa generar crèdits en l'esmentada línia S8976 per a atendre un nombre més gran de sol·licituds presentades, atesa la normativa específica per a la gestió, comptabilització i identificació de les mesures i projectes finançats pel MRR.  
A aquest efecte i en virtut del que es disposa en l'article 19 del Decret llei 6/2021, del Consell; en l'article 50 de la Llei 1/2015 d'hisenda pública, sector públic instrumental i subvencions, i en els articles 21 i 24 de la Llei 8/2021, de pressupostos de la Generalitat per a l'exercici 2022, la Conselleria d'Hisenda i Model Econòmic adopta la següent resolució:  
  
Primer  
S'autoritza una generació de crèdit, en el pressupost d'ingressos, en l'aplicació 702.90, «Transferències OA MRR», per un import de 2.000.001,65 euros.  
  
Segon  
S'autoritza una generació de crèdit en el pressupost de despeses en l'aplicació 37.44.74.0140.911.29.8 per un import de 2.000.001,65 euros, que permet incrementar la línia de subvenció de concurrència competitiva S8976, d'acord amb el detall següent:  
  
  
  
  
  
Tercer  
A conseqüència dels imports generats, es modifica l'FP3 del programa 442.99, MRR. Emergència climàtica i transició ecològica, en les dades relatives a l'aplicació 702.90, que queda establida en els termes següents:  
  
Codi ingr. Origen / destinació finançament Cap. Línia Import  
702.90 Transferència OA MRR   
 Infraestructures elèctriques, promoció de xarxes intel·ligents i desplegaments de la flexibilitat i l'emmagatzematge 7 S8976 3.598.651,65  
 Desplegament i integració d'energies renovables 7 S8975 47.667.856,00  
 Desplegament i integració d'energies renovables 2 - 509.260  
 Total ingressos 02.070.351,65  
  
  
  
València, 19 de desembre de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22, DOGV 9360): Daniel González Serisola.